શીર્ષક: આદિવાસીઓની સમસ્યા વિધાનસભામાં ચર્ચા માટે વિશિષ્ટ સત્રની માગણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્ટેચ્યૂથી માત્ર ત્રણ કિલોમિટર દૂર નવાગામમાં રહેતા 60 વર્ષના પુનાભાઈ તડવીની જમીન સરકારે આ રોડ માટે સંપાદિત કરી છે. 

સ્ટેચ્યૂ ઑફ યુનિટી હોય કે પછી કોઈ મોટા હાઈવેનો પ્રોજેક્ટ હોય, ગુજરાત રાજ્યમાં હાલમાં આદિવાસીઓ રોડ પર ઉતરીને આંદોલનો કરતા જોવા મળે છે. 

આટલું જ નહીં, ઘણા આદિવાસી ધારાસભ્યોઓએ તો આવનારા વિધાનસભા સત્રમાં આદિવાસીઓની સમસ્યાઓ પર ધ્યાન આપવા માટે રાજ્યપાલને વિધાનસભમાં એક 'સ્પેશિયલ સેશન'ની માંગણી કરી છે.

આ ખાસ ચર્ચાની માંગણી મુખ્યત્વે સ્ટેચ્યૂ ઑફ યુનિટીની આસપાસ થતા 'ડેવલપમૅન્ટ પ્રોજેક્ટ્સ' અને તેનાથી આદિવાસી સમાજોને થતી તકલીફોને સાંભળવા માટે કરવામાં આવી છે. 

હજુ સુધી માત્ર ચાર ધારાસભ્યોઓએ રાજ્યપાલને પત્ર પાઠવ્યો છે, પરંતુ આદિવાસી નેતાઓ માને છે કે હજી બીજા ધારાસભ્યો આગળ આવશે. 

કોઈ એક ખાસ વિષય પર વિધાનસભાની નિયત સમયમર્યાદામાં ચર્ચા કરવાનો સમય ન મળે, ત્યારે એક સ્પેશિયલ સેશન બોલાવીને તે વિષય પર ચર્ચા કરવામાં આવે છે. 

ગુજરાતના અદિવાસી સમાજોની સમસ્યાને સાંભળવા માટે આદિવાસી નેતાઓએ આ સેશનની માંગણી કરી છે. 

ગુજરાતની કુલ વસતિમાં આદિવાસી સમાજની વસતિ આશરે 14.75 ટકા છે અને કુલ 182 વિધાનસભાની બેઠકોમાંથી 27 સીટો આદિવાસી સમાજના પ્રતિનિધિઓ માટે આરક્ષિત છે. 

હાલમાં 27માંથી 14 સીટ ઉપર કૉંગ્રેસના ધારાસભ્યો ચૂંટાઈ આવ્યા છે. 

આરક્ષિત માંડવી વિધાસભાના કૉંગ્રેસનાં ધારાસભ્ય આનંદ ચૌધરીએ બીબીસી ગુજરાતી સાથે વાત કરતા કહ્યું કે હજી વિધાનસભા સત્રને સમય બાકી છે અને બીજા ધારાસભ્યો પણ આ ખાસ સત્રની માગણી કરશે. 

ચૌધરીનું માનવું છે કે વિધાનસભામાં આદિવાસી સમાજની સમસ્યાઓની ચર્ચા માટે તેમને અગાઉ પણ પ્રયાસો કર્યા હતા, પરંતુ સવાલો કરવા માટે તેમને ક્યારેય સમય ફાળવવામાં આવતો નથી. 

ચૌધરીએ બીબીસી ગુજરાતીને જણાવ્યું, "આદિવાસી સમાજના પ્રશ્નોને કોઈક કારણસર પ્રશ્નોત્તરીમાંથી કાઢી નાંખે છે."

"જેમ કે અગાઉ ઘણી વખત આદિવીસીઓની સમસ્યાને લઈ પૂછાયેલા પ્રશ્નોને કોઈક તકનીકી ખામી કાઢી, એકથી વધુ વિભાગને લગતા છે તેવું કહી કે પછી વિવાદાસ્પદ પ્રશ્ન છે તેમ કહીને પ્રશ્ન પૂછવા દેવામાં આવ્યો નથી." 

ચૌધરીએ પણ આ ખાસ સત્રની માંગણી કરી છે. 

તમે આ વાંચ્યું કે નહીં?

'પ્રશ્નોનો જવાબ સરકાર ક્યારેક આપતી નથી'

આ ખાસ સત્રની માંગણી કરનાર નીઝર-સોનગઢના ધારાસભ્ય સુનીલ ગામીત માને છે કે તેમના પ્રશ્નોનો જવાબ સરકાર ક્યારેય આપતી નથી. 

તેઓ કહે છે, "હાલમાં જ અમે મુખ્ય મંત્રીને...